钦定古今图书集成/方舆汇编/职方典/第1215卷 > 《岳麓赋》吴愉
## 钦定古今图书集成/方舆汇编/职方典/第1215卷 > 《岳麓赋》吴愉

庞洪启维络，序阴阳，根顶趾，隶灏漭六虚，端表四极，
丹宅朱门。铨德钧物，㟥和望灊霍偪纳广莫，宕海日。
七十二候以纬旋，三百馀纪而经度。匹轸宿之中央，
枕湘流而南顾。三峰天外，艳碧落之青莲；卷石岩巅，
嵌瑶穹之茵褥。牛金雾以胠胰，马赤雯而跮。修崖
秀谷，元虎拥麾。朝霞暮云，朱禽翔伏。苞符何代，明德
苍文。灵杰有因，辟丞名宿。若夫彼岸俶登，彝庚示履。
烟茗艼而络逵，花介绍而入室。游龙唐英，飞螭汉儗。
阶恍天升，榱悬日绮。河海漾瞻，斗辰乔丽。龙炙凛光，
凤明式仪。雨香一山，风春四几。洞洞，属属嘕嘕。
碧翁奎肇，素臣岑起。再月求嘤，历霜袭芷。叟支离以
撼空，孙林立而被戺。仙少礡石廪之云，山鬼诧赤文
之纪。位尸六以时陈，经垂五而波弥。渠兰汎兮九鬟，
井华滋兮百及。吾师乎，吾师乎静，一以造兮峻，极而
道兮平而崎。显而奥阁珠吐，寺屋金流。杲参横天尺，
壮于素王之居；月范丰华，贲于杏坛之老。松门寂而
花雨冥，黄烟冷而仙巢杳。鹤阴逸响，的三绝于葱林；
鸿陆衍亨，榜九河之绀藻。山高水长，风挹道乡。妖靖
丑，假志壹声。颃仪综旅，整文皓武堂。莫待谁诿，莫歬
谁昌。踏蔚蓝兮阊阖排，凌瑶碧兮河山推。新新日与，
习习时偕。可诵可弦，可枕可漱。可咏可觞，可独可聚。
昴枢房毂，易以无方；虹渴日晲，涉焉成趣？彩绚林华，
匀敷赤幖。黛霏野秀，软舞轻绡。潭影烟光而素寂，鸟
更谷漏以萧骚。或中丽而景匿，亦深暝而旭昭。四时之朝暮也，晴曛自醉，冶淡微嫣，流歌更度，簇绣递然。
清风故人，绿雨夙眠，翠空飞湿，竿晓亭烟㕒《癯诞》。旷
峦穉靓，娟涛飕萧。壑鉴冷泓川，云气生衣，石籁亹弦。
瀑丝幻雪，粟肌翻炎。朝暮之四时也。间流洞口。苍狗
素衣，细缕绛腰，婴茀白蜺，响落自天钟磬。木鱼。泉发
林梢，树齐平楚。熊馆封蜃，虎门游鹿。瑟瑟红红，琅琅
汨汨，翻银倒景，翕丝亮竹，苍缀山巾，纹披水縠。岚帚
开青，风梭织绿。松鬣梵。冷泉乳香勃萝女团荫，云卿
敞幕。不月澄明，无风肃穆。友石丈，乐禽鱼，宾游姝侣
樵牧。长啸《山灵》，寤歌思服。节彼南山，尾兹大麓。首出
克承，始功有卒。振宗风于名胜。微斯人其谁属？